### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 14. december 2022 har vedtaget Magistratens indstilling i overensstemmelse med erklæring fra Teknisk Udvalg af 7. december 2022.

Enhedslisten de Rød-Grønnes, Radikale Venstres og Nye Borgerliges byrådsgrupper samt Nick Thorsen kunne ikke tiltræde indstillingen.

### Resume

Bygherre har ansøgt om at opføre 6 byhuse i 3 boligetager plus tagterrasse på [adresse] samt at etablere fælles parkeringskælder under husene.

Projektet er i overensstemmelse med kommuneplanens rammebestemmelse om anvendelse og maksimalt etageantal på 4. Projektets bebyggelsesprocent bliver 130 i forhold til kommuneplanrammens bebyggelsesprocent på maksimalt 110.

I forbindelse med partshøringen er der kommet indsigelser primært omhandlende bebyggelsens omfang, herunder for høj bebyggelsesprocent, samt forøgede skygge- og indbliksgener.

Teknik og Miljø vurderer, at det nye projekt er tilpasset området. Det disponerer arealet hensigtsmæssigt og sikrer kvalitet i det bebyggede miljø. Indvirkningerne af projektet i form af skygge- og indbliksgener til nabobebyggelse vurderes ikke at ligge udover, hvad der kan forventes i midtbyen.

### Beslutningspunkter

Det indstilles:

At 1) Byrådet godkender det ansøgte projekt og bemyndiger Teknik og Miljø til at meddele de nødvendige tilladelser.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-09-2022

Dina Schmidt:

Fremsendes til [adresse] med bemærkning, at Magistraten i mødet den 12. september 2022 anbefaler, at byrådet tiltræder Magistratsafdelingen for Teknik og Miljøs indstilling af 24. august 2022.

Borgmester Johnnie Jessen, rådmand Georg Jensen, rådmand Finn Toft, rådmand Richard Lund, Camilla Hermansen og Jeppe Dahl tog forbehold.

Forbehold vedrører blandt andet indbliksgener, skyggeforhold og højde.

Udvalg: [adresse]

Dato: 28-09-2022

Dina Schmidt:

Fremsendes til Teknisk Udvalg til behandling i henhold til beslutning i byrådets møde den 28. september 2022.

Udvalg: Teknisk Udvalg

Dato: 31-10-2022

Dina Schmidt:

Daniella Olsen og Patrick Steffensen kunne tiltræde indstillingen i overensstemmelse med Magistratens anbefaling.

Joachim Thomsen, Ronnie Hansen, Benedicte Clausen og Mik Christiansen tog forbehold med henblik på en drøftelse i gruppen.

Nick Thorsen kunne ikke tiltræde indstillingen.

Udvalg: [adresse]

Dato: 16-11-2022

Dina Schmidt:

Fremsendes til Teknisk Udvalg til behandling i henhold til beslutning i byrådets møde den 16. november 2022.

Udvalg: Teknisk Udvalg

Dato: 23-11-2022

Dina Schmidt:

Beslutning foreligger ikke endnu.

Udvalg: Teknisk Udvalg

Dato: 07-12-2022

Dina Schmidt: 5

Daniella Olsen og Patrick Steffensen kunne tiltræde indstillingen med bemærkning om, at man, med henblik på at reducere indbliksgenerne mod [adresse] 6 i bilag 2 til notat af 1. december 2022 fra Magistratsafdelingen for Teknik og Miljø.

Joachim Thomsen og Ronnie Hansen tog forbehold med henblik på drøftelse i byrådsgruppen.

Benedicte Clausen, Mik Christiansen og Nick Thorsen kunne ikke tiltræde indstillingen.